eBook Amina si Maestrul - Thomass J. Eliot
Iubirea nu este niciodata a noastra, ci noi suntem cei care apartinem ei. Ne traim vietile in acest ocean de iubire si suntem binecuvantati de ea. Oamenii vin si pleaca, dar ea, iubirea, nu se termina si nu dispare niciodata. Ea exista pur si simplu. E cea mai puternica si cea mai statornica forta din Univers. Este punctul nostru de sprijin. Bucura-ti inima in iubire si iubeste fara teama, caci doar asa vei ajunge sa cunosti cu adevarat fericirea - Thomass J. Eliot Draga cititorule, Aceasta carte este o poveste despre iubire si iertare, despre ratiune si simtire, o calatorie initiatica si transformatoare, o poveste despre suflet, care poate fi chiar Povestea ta; povestea celui ce considera ca viata este un dar si care stie ca, traind-o cu bucurie, se va imbogati cu pilda fiecarei zile.Insotita de un bun prieten de familie, tanara Amina pleaca intr-o calatorie pe Pamantul Sfant, unde ii este dat sa traiasca experiente unice care o ajuta sa se descopere si sa creada in lucruri greu de acceptat de catre orice tanar sceptic sau pur si simplu rational. La capatul acestui drum se va gasi o alta Amina; o tanara care va fi inteles ce este iertarea si care va fi invatat sa creada in indemnurile inimii ei. Iar tu, dragul meu cititor, insotind-o pe ea, iti vei aminti ca inima este prietenul nostru fidel care ne arata intotdeauna drumul drept de urmat, ca ea este salasul nemarginirii din noi, al bucuriei, al iubirii si al adevarului absolut, dar mai ales vei intelege ca acolo, in inima, este locul unde ne asteapta mereu Dumnezeu.